
Vadovaudamasis Lietuvos Respublikos švietimo įstatymo  62 straipsnio 2 punktu,
t v i r t i n u Bendrojo ugdymo tarybos nuostatus (pridedama).“



Švietimo, mokslo ir sporto ministras 	Algirdas Monkevičius


PATVIRTINTA
Lietuvos Respublikos švietimo,  
mokslo ir sporto ministro 2011 m. liepos 26 d. 
įsakymu Nr. V-1442
(Lietuvos Respublikos švietimo, mokslo ir 
sporto ministro 2020 m. sausio 17 d. 
įsakymo Nr. V-68 redakcija)



 SKYRIUS



. Bendrojo ugdymo tarybos nuostatai (toliau – Nuostatai) nustato Bendrojo ugdymo tarybos (toliau – Taryba) uždavinį, funkcijas, teises, sudarymą ir veiklos organizavimą. 
. Taryba yra kolegiali valstybės švietimo savivaldos institucija, skatinanti visuomenę dalyvauti formuojant ikimokyklinio priešmokyklinio ir bendrojo ugdymo, mokytojų kvalifikacijos ir profesinės raidos, mokyklų aprūpinimo politiką ir priimant sprendimus. Taryba nėra juridinis asmuo. 
. Taryba savo veikloje vadovaujasi Lietuvos Respublikos Konstitucija, Lietuvos Respublikos įstatymais, Lietuvos Respublikos tarptautinėmis sutartimis, Lietuvos Respublikos Vyriausybės nutarimais, kitais teisės aktais ir Nuostatais.
. Informacija apie Tarybos veiklą ir sprendimus skelbiama Švietimo, mokslo ir sporto ministerijos (toliau – Ministerija) interneto svetainėje. 
. Tarybą ūkiškai ir techniškai aptarnauja Ministerija. 

 SKYRIUS


. Tarybos uždavinys – inicijuoti ir pritarti ikimokyklinio, priešmokyklinio, pradinio, pagrindinio, vidurinio ugdymo programų kaitos, mokytojų kvalifikacijos ir profesinės raidos, mokyklų aprūpinimo projektams.
. Tarybos funkcijos:
. inicijuoja ikimokyklinio, priešmokyklinio, bendrojo ugdymo turinio kaitos  darbus;
.inicijuoja mokytojų kvalifikacijos  ir  profesinės  raidos, mokyklų aprūpinimo tobulinimo darbus; 
. pritaria bendrųjų programų, mokytojų kvalifikacijos tobulinimo ir atestacijos nuostatų, bendrojo ugdymo dalykų vadovėlių ir mokymo priemonių atitikties teisės aktams įvertinimo ir aprūpinimo jais tvarkos aprašo, švietimo aprūpinimo standartų projektams; švietimo, mokslo ir sporto ministro prašymu teikia išvadas dėl kitų teisės aktų, reglamentuojančių ikimokyklinio, priešmokyklinio, bendrojo ugdymo turinį, mokytojų kvalifikaciją ir profesinę raidą, mokyklų aprūpinimą, projektų. 

 SKYRIUS


. Taryba, atlikdama jai pavestas funkcijas, turi teisę:
. teisės aktų nustatyta tvarka gauti Tarybos funkcijoms atlikti reikalingą informaciją iš Ministerijos, kitų ministerijų, Lietuvos švietimo tarybos, valstybės ir savivaldybių institucijų ar įstaigų, švietimo teikėjų;
. deleguoti Tarybos atstovus dalyvauti Ministerijos, Lietuvos švietimo tarybos ir kitų institucijų organizuojamuose posėdžiuose, susitikimuose, kituose šalies ir tarptautiniuose renginiuose, kuriuose nagrinėjami ikimokyklinio, priešmokyklinio, bendrojo ugdymo turinio kaitos, mokytojų kvalifikacijos ir profesinės raidos, mokyklų aprūpinimo klausimai; 
. teikti pasiūlymus dėl ikimokyklinio, priešmokyklinio, bendrojo ugdymo turinio kaitos, mokytojų kvalifikacijos ir profesinės raidos, mokyklų aprūpinimo teisės aktų ir kitų dokumentų projektų rengimo;
. kviesti į posėdžius su svarstomais klausimais susijusių sričių, ministerijų struktūrinių padalinių vadovus, specialistus ir kitus suinteresuotus bei kompetentingus asmenis;
. inicijuoti pasitarimus, forumus, konferencijas ikimokyklinio ir priešmokyklinio, bendrojo ugdymo, mokytojų kvalifikacijos ir profesinės raidos, mokyklų aprūpinimo klausimais;
. palaikyti ryšius su kitų Europos Sąjungos valstybių narių ir kitų valstybių institucijomis pagal Tarybos kompetenciją. 

 SKYRIUS


. Tarybos vardinę sudėtį tvirtina švietimo, mokslo ir sporto ministras. Tarybą sudaro 17 narių. Kandidatas į Tarybos narius turi būti nepriekaištingos reputacijos asmuo, kuris atitinka Lietuvos Respublikos švietimo įstatymo 51 straipsnyje nustatytus kriterijus, pripažintas švietimo bendruomenėje, išmanąs Lietuvos ikimokyklinį, priešmokyklinį, bendrąjį ugdymą ir mokytojų kvalifikaciją reglamentuojančius teisės aktus, Lietuvos ir Europos Sąjungos ikimokyklinio, priešmokyklinio, bendrojo ugdymo ir mokytojų profesinės raidos tendencijas ir turintis ne mažesnę kaip 3 metų patirtį švietimo srityje.  
. Kandidatus į Tarybą gali siūlyti: dalykų mokytojus, mokslininkus, mokyklų vadovus, švietimo pagalbos įstaigas, mokyklas jungiančios asociacijos, neįgaliųjų asociacijos, pedagogų rengimo centrai, mokinių, tėvų, įvairių švietimo sričių nevyriausybines organizacijas vienijančios asociacijos, švietimo darbuotojams atstovaujančios profesinės sąjungos, verslą vienijančios organizacijos ir kitos institucijos, pateikdamos išsamų siūlomo kandidato gyvenimo aprašymą, parengtą pagal Nuostatų priedą, turėdamos savo siūlomo kandidato sutikimą dėl jo asmens duomenų tvarkymo pagal 2016 m. balandžio 27 d. Europos Parlamento ir Tarybos reglamente (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (OL 2016 L 119, p. 1) numatytas duomenų subjektų teises. 
. Apie Tarybos sudarymą skelbiama Ministerijos interneto svetainėje ir nurodomas terminas, per kurį teikiami kandidatai į Tarybos narius.  
. Švietimo, mokslo ir sporto ministras sudaro 5 Tarybos narių atrankos komisiją (toliau – Komisija), kuri peržiūri pateiktus kandidatų gyvenimo aprašymus ir sudaro kompetentingiausių kandidatų į Tarybos narius sąrašą, kad būtų atstovaujama visoms suinteresuotoms šalims. 

. Pirmojo Komisijos posėdžio metu, prieš pradėdami darbą, Komisijos nariai ir Komisijos sekretorius privalo pasirašyti konfidencialumo pasižadėjimą, užtikrinantį informacijos, susijusios su kandidatų gyvenimo aprašymo turiniu, konfidencialumą, viešai neskelbti ir neplatinti šios informacijos ir nešališkumo deklaracijos dėl objektyvių sprendimų priėmimo bei viešųjų ir privačiųjų interesų konflikto vengimo. Komisija kandidatus patvirtina atviru balsavimu paprastąja balsų dauguma, posėdyje dalyvaujant ne mažiau kaip 2/3 jos narių, ir pateikia švietimo, mokslo ir sporto ministrui. 

. Švietimo, mokslo ir sporto ministras per mėnesį nuo Tarybos vardinės sudėties patvirtinimo šaukia pirmąjį Tarybos posėdį.
. Tarybos pirmininką ir jo pavaduotoją iš savo narių renka Taryba paprasta balsų dauguma. Balsams pasiskirsčius po lygiai, kandidatūros svarstomos iš naujo ir balsuojama dar kartą. 
. Tarybos pirmininkas organizuoja Tarybos darbą, pirmininkauja Tarybos posėdžiams, atstovauja jai arba įgalioja tai daryti kitus Tarybos narius. Jeigu pirmininko laikinai nėra, jo funkcijas atlieka pirmininko pavaduotojas.
. Tarybos sekretorių skiria švietimo, mokslo ir sporto ministras. Sekretorius nėra Tarybos narys. Tarybos sekretorius rengia posėdžių medžiagą, derina jų darbotvarkę, tvarko Tarybos dokumentus, renka informaciją, kurios reikia Tarybos darbui. 
. Tarybos kadencija – ketveri metai. Tas pats asmuo gali būti Tarybos nariu ne daugiau kaip dvi kadencijas iš eilės. Jeigu Tarybos nariai (narys) keičiami (-as) nepasibaigus Tarybos kadencijai, nauji (naujas) Tarybos nariai (narys) skiriami (-as) likusiam Tarybos kadencijos laikui. 
. Tarybos nario įgaliojimai nutrūksta anksčiau laiko, jeigu jis:
. atsistatydina;
. negali eiti Tarybos nario pareigų dėl ligos ar miršta.
. Pagrindinė Tarybos darbo forma yra posėdžiai. Tarybos posėdžiai organizuojami ne rečiau kaip kas ketvirtį. Posėdžius šaukia Tarybos pirmininkas. Tarybos pirmininkui pasiūlius, Tarybos nariams pritarus galimas elektroninis Tarybos posėdis, kai Tarybos nariai savo poziciją posėdžio darbotvarkės klausimu ir dėl siūlomo sprendimo pateikia elektroniniu paštu. Tarybos posėdžio medžiagą ir darbotvarkės projektą Tarybos sekretorius pateikia elektroniniu paštu Tarybos nariams ne vėliau kaip prieš  5 darbo dienas iki posėdžio. 	
. Neeilinis Tarybos posėdis gali būti sušauktas ne mažiau kaip 1/3 Tarybos narių reikalavimu, Tarybos pirmininko arba švietimo, mokslo ir sporto ministro iniciatyva.
. Į posėdžius gali būti kviečiami Ministerijos, kitų ministerijų specialistai / darbuotojai, mokslininkai, nepriklausomi ekspertai.  
. Tarybos posėdis yra teisėtas, jei jame dalyvauja ne mažiau kaip 2/3 jos narių. Elektroninio Tarybos posėdžio atveju nedalyvaujančiu posėdyje laikomas iki nustatyto termino neatsiuntęs elektroninio laiško Tarybos narys. 
. Tarybos sprendimai priimami posėdyje dalyvaujančių Tarybos narių balsų dauguma atviru  balsavimu arba elektroniniu būdu. Posėdžiai protokoluojami. Kai vyksta elektroninis Tarybos posėdis, tai fiksuojama posėdžio protokole ir prie protokolo pridedamas Tarybos nario balsavimo poziciją nusakantis spausdintas elektroninio pašto laiškas. Balsavimo metu balsams pasiskirsčius vienodai, lemiamas yra posėdžio pirmininko balsas, o jam nesant – posėdžiui pirmininkaujančio asmenes balsas. Svarstant klausimus, dėl kurių galėtų kilti viešųjų ir privačių interesų konfliktas, Tarybos narys iki Tarybos posėdžio pradžios apie tai privalo informuoti Tarybos pirmininką ir nusišalinti nuo sprendimo priėmimo.	
. Tarybos nariai savo pareigas atlieka visuomeniniais pagrindais. 
–––––––––––––––––––

Bendrojo ugdymo tarybos nuostatų

priedas  





GYVENIMO APRAŠYMAS



Vardas
Pavardė
Asociacijos / organizacijos / įstaigos, iškėlusios kandidatą, pavadinimas, adresas		


1. Kandidato asmeninė informacija

Telefono numeris
Elektroninio pašto adresas
			Darbovietė		Pavadinimas 		
	Adresas		
	Pareigos		
	Darbo sritis (-ys)		


2. Išsilavinimas

			Aukštoji mokykla	Pavadinimas	Baigimo metai	Specialybė / kvalifikacinis laipsnis ir (ar) profesinė kvalifikacija
			
			
	Mokslo laipsnis			Pavadinimas	Suteikimo metai	Mokslo kryptis
			
			


3. Patirtis pateikiama už paskutinių trejų metų laikotarpį
Sritis		Patirtis (vertingiausi tos veiklos pasiekimai, rezultatai, projektai, darbai ir pan.)
Ikimokyklinis, priešmokyklinis ugdymas 		
Pradinis ugdymas	
Pagrindinis ugdymas		
Vidurinis ugdymas		
Mokytojų kvalifikacija ir profesinė raida	
Mokyklų aprūpinimas			


4. Dalyvavimas visuomeninėje / savanoriškoje veikloje (pildyti neprivaloma)

Visuomeninės veiklos aprašymas		Laikotarpis
	
	


5. Kita svarbi informacija 

Sutikimas dėl asmens duomenų tvarkymo

Sutinku, kad Duomenų valdytojas – Lietuvos Respublikos švietimo, mokslo ir sporto ministerija tvarkytų mano asmens duomenis (vardą, pavardę, telefono numerį, el. pašto adresą, darbovietę, biografinius, mokslinės, visuomeninės veiklos duomenis) vertindama mano, kaip kandidato, į Bendrojo ugdymo tarybos narius tinkamumą ir patvirtinimą Bendrojo ugdymo tarybos nariu. 

Sutinku, kad, patvirtinus mane Bendrojo ugdymo tarybos nariu, mano asmens duomenys, vardas, pavardė, darbovietė būtų skelbiami viešai. 

Tvarkomi asmens duomenys bus saugomi 5 (penkerius) metus nuo sutikimo gavimo momento.  

Esu informuotas (-a), kad galiu bet kuriuo metu atšaukti duotą sutikimą.
Taip pat esu informuotas (-a), kad vadovaujantis ES Bendrojo duomenų apsaugos reglamento (toliau – BDAR) 15, 16, 17, 21 straipsniuose įtvirtintomis asmens duomenų subjekto teisėmis ir nustatyta tvarka turiu teisę: 1) žinoti (būti informuotas) apie mano asmens duomenų tvarkymą; 2) susipažinti su savo asmens duomenimis ir kaip jie yra tvarkomi; 3) reikalauti, sunaikinti mano asmens duomenis arba sustabdyti mano asmens duomenų tvarkymo veiksmus, kai duomenys tvarkomi nesilaikant BDAR ir kitų asmens duomenų tvarkymą reglamentuojančių teisės aktų nuostatų; 4) nesutikti, kad būtų tvarkomi mano asmens duomenys. 
Asmens duomenys – bet kuri informacija, susijusi su fiziniu asmeniu – Duomenų subjektu, kurio tapatybė yra žinoma arba gali būti tiesiogiai ar netiesiogiai nustatyta, visų pirma, naudojant tokius identifikatorius kaip: vardas, pavardė, buvimo vietos duomenys, naudojant vieną iš jų ar kelis to fizinio asmens fizinės, fiziologinės, ekonominės, kultūrinės ar socialinės tapatybės požymius. Specialieji asmens duomenys susiję su asmens sveikata, etnine kilme ir kt.


Tvirtinu, kad šioje anketoje pateikta visa informacija yra teisinga.

Parašas


(kandidato vardas, pavardė, parašas)

Data

––––––––––––––––––––––––––

